Diari Oficial de la Generalitat Valenciana


Sumari del DOGV 4132, del 21-11-2001 (2001/10726)

ORDRE de 22 de octubre de 2001, de la Conselleria de Cultura i Educació per la qual es disposa el funcionament de l'Institut d'Educació Secundària de San Miguel de Salinas.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10209


Data del document
:   22-10-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * San Miguel de Salinas
    * ensenyament públic
    * centre d'ensenyament
    * ensenyament secundari

ORDRE de 22 de octubre de 2001, de la Conselleria de Cultura i Educació per la qual es disposa el funcionament de l'Institut d'Educació Secundària de San Miguel de Salinas. [2001/10309]
  
El Decret 146/2001, de 5 de octubre de Govern Valencià, publicat en el Diari Oficial de la Generalitat Valenciana de 15 de octubre, pel qual es crea l'Instituto de Educación Secundaria de San Miguel de Salinas, va autoritzar la Conselleria de Cultura i Educació per a dictar les disposicions necessàries per al seu compliment i desenrotllament.
  
És procedent ordenar l'inici de les activitats del centre de nova creació, determinar els ensenyaments que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Instituto de Educación Secundaria de San Miguel de Salinas, codi 16774153, iniciarà les seues activitats el curs acadèmic 2001/2002.
  
2. En el citat curs escolar admetrà matrícula per a cursar els següents ensenyaments:
  
- Educació Secundària Obligatòria
  
- Batxillerat d'Humanitats i Ciències Socials
  
- Batxillerat de Ciències de la Naturalesa i de la Salut
  
3. A l'efecte de realització de la prova d'accés a la Universitat, este centre s'adscriu a la Universitat Miguel Hernández.
  
Segon
  
El director territorial de Cultura i Educació d'Alacant nomenarà l'equip directiu del centre, de conformitat amb el que establix l'article 14.3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, de Govern Valencià.
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A este efecte, la Direcció Territorial de Cultura i Educació n'efectuarà l'oportuna i raonada proposta.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els diferents òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 22 de octubre de 2001
  
El conseller de Cultura i Educació
  
MANUEL TARANCÓN FANDOS